2.10 การควบคุมภายใน

บริษัทได้ให้ความสำคัญต่อระบบการควบคุมภายในทั้งในระดับบริหารและระดับการปฏิบัติงานที่มีประสิทธิภาพ
เนื่องจากตระหนักว่าระบบการควบคุมภายใน
เป็นกลไกสำคัญที่ให้ความมั่นใจอย่างสมเหตุสมผลต่อผู้บริหารในการ

1.  ช่วยลดความเสี่ยงทางธุรกิจ ให้แก่บริษัท

2.  ช่วยปกป้องคุ้มครองทรัพย์สินของบริษัทไม่ให้สูญหายหรือรั่วไหลหรือจากการทุจริตประพฤติมิชอบ

3.  ช่วยให้รายงานทางการเงินของบริษัทมีความถูกต้องน่าเชื่อถือ

4.  ช่วยให้บุคลากรของบริษัทปฏิบัติตามบทบัญญัติของกฎหมายและข้อบังคับที่เกี่ยวข้อง

5.  ช่วยให้บริษัทดำเนินธุรกิจอย่างมีประสิทธิภาพโดยมีการจัดสรรทรัพยากรอย่างเหมาะสมกับประโยชน์และบรรลุเป้าหมายที่ตั้งไว้

6.  ช่วยปกป้องคุ้มครองเงินลงทุนของผู้ถือหุ้นของบริษัท

บริษัทมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินของบริษัท
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายที่เกี่ยวข้องกับบริษัท
และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และได้รับการประเมินผลงานจากคณะกรรมการตรวจสอบด้วย

รายงานคณะกรรมการตรวจสอบ

เรียน ท่านประธานกรรมการ

คณะกรรมการตรวจสอบ ซึ่งประกอบด้วย

1)  นายโอฬาร ไกรฤกษ์

2)  รท. อนันต์ ปานะนนท์ ร.น.

3)  นายวรสิทธิ์ โภคาชัยพัฒน์

คณะกรรมการตรวจสอบ ได้ทำหน้าที่ดูแลมิให้มีการดำเนินการขัดผลประโยชน์ของบริษัท ดูแลความโปร่งใสในการบริหารด้านระบบการเงินและบัญชี ตลอดจนดูแลให้บริษัทปฏิบัติตามกฎและระเบียบของตลาดหลักทรัพย์ 

คณะกรรมการได้ประชุมกัน 4 ครั้งในรอบปี 2546 โดยมีผู้ตรวจสอบภายในร่วมด้วยทุกครั้ง
เพราะคณะกรรมการเห็นว่า
จะต้องให้ผู้ตรวจสอบภายในมีความเข้าใจในงานตรวจสอบภายในของบริษัท
เพื่อยกระดับคุณภาพงานของคณะผู้ตรวจสอบภายใน ทั้งนี้งานตรวจสอบภายในของกิจการระดับกลาง
นับว่าเป็นของใหม่ และผู้ตรวจสอบภายในต้องเข้าใจอย่างลึกซึ้งว่า
บริษัทอัญมณีที่เติบโตขึ้นเป็นบริษัทขนาดกลาง มีจุดเริ่มต้นจากการเป็นบริษัทในครอบครัวเกือบทั้งสิ้น
ดังนั้นเรื่องธรรมาภิบาลซึ่งปฎิบัติตามแนวทางของตลาดหลักทรัพย์ ยังคงต้องมีการพัฒนาเป็นด้านๆ
โดยมีลำดับก่อนหลัง ซึ่งจะทำให้ผลงานมีความมั่นคงและเพิ่มพูนคุณภาพไปโดยลำดับ

การดูแลในชั้นนี้จึงต้องพึ่งพาผู้ตรวจสอบภายนอกเป็นหลัก และคณะกรรมการพบว่า
การตรวจสอบของผู้ตรวจสอบภายนอกเป็นไปอย่างไม่มีข้อกีดกั้นในเรื่องการให้ข้อมูล
หรือจำกัดการให้ข้อมูลแต่ประการใด ดังนั้นบริษัทจึงมีความโปร่งใสทั้งทางด้านการเงินและการบัญชี
ตลอดจนการปฏิบัติตามกฎระเบียบของตลาดหลักทรัพย์

 

คณะกรรมการพบว่า การบริหารสภาพคล่องของบริษัทมีความรอบคอบดี อย่างไรก็ตามกิจการอัญมณีและเครื่องประดับมีแข่งขันสูง ส่วนใหญ่ทำตามใบสั่งซื้อจากต่างประเทศ และกิจการจำนวนมากมีอายุไม่เกิน 15 ปี แต่กิจการของบริษัทมีอายุกว่า 30 ปีแล้ว ซึ่งสะท้อนถึงบริษัทมีความสามารถในการแข่งขัน อย่างไรก็ดีบริษัทควรพิจารณาปัจจัยที่มีผลกระทบต่อการดำเนินงานดังนี้

1)  ประเมินผลการดำเนินงานของบริษัทย่อยว่า
    มีความสามารถปรับตัวให้เข้ากับความเปลี่ยนแปลงใน

  อนาคตทั้งใกล้และไกลอย่างไร มีกิจการใดควรพิจารณาปรับปรุงหรือเปลี่ยนแปลงอย่างไรบ้าง

2) ลูกค้าใหญ่ในต่างประเทศจะมีความสัมพันธ์กับบริษัทอีกได้นานเท่าใด
จำนวนที่สั่งซื้อจะลดลงอีกหรือไม่

3)  บริษัทต้องติดตามราคาวัตถุดิบว่า
    จะเปลี่ยนแปลงถึงระดับกระทบต่อกำไรของบริษัทอย่างมีนัยสำคัญบ้างหรือไม่

  4) บริษัทมีความสามารถในการควบคุมต้นทุนการผลิตเป็นอย่างดี
  อย่างไรก็ตามยังคงต้องคำนึงถึงการดำเนิน

  งานของคู่แข่งว่ามีผลกระทบอย่างเป็นนัยสำคัญต่อบริษัทหรือไม่
  เพื่อเตรียมแผนงานรองรับอย่างเหมาะสม

บริษัทได้พยายามรักษาผลประโยชน์ของผู้ถือหุ้นรายย่อยด้วยดี

[]

  ร.ท. โอฬาร ไกรฤกษ์

  ประธานคณะกรรมการตรวจสอบ